Kampinis dažnis
Kampinis dažnis ω (anksčiau vartotas terminas ciklinis dažnis) – sukimosi greičio išraiška. Kampinis dažnis taip pat savo dydžiu yra lygus kampinio greičio (kuris yra vektorinis dydis) moduliui. SI sistemoje, kampinis dažnis matuojamas radianais per sekundę, su dimensija s−1. Vienas pilnas apsisukimas atitinka 2π radianų: ω = 2 π T = 2 π f = v r {\displaystyle \omega ={{2\pi } \over T}={2\pi f}={\frac {v}{r}}} , kur ω yra kampinis dažnis arba greitis matuojamas radianais per sekundę, T yra periodas (matuojamas sekundėmis), f yra dažnis (matuojamas hercais), v yra liestinis (tangentinis) taško greitis apie sukimosi ašį (matuojamas metrais/sekundę), r yra sukimosi apskritimo spindulys (matuojamas metrais). Taigi, kampinis dažnis yra tiesiog kartotinis įprastiniam dažniui. Jis dažnai naudojamas fizikoje, kadangi tai leidžia išvengti perteklinio π {\displaystyle \pi } rašinėjimo. Pavyzdžiui, įcentrinis pagreitis a {\displaystyle a} gali būti užrašytas: a = − ω 2 r {\displaystyle a=-\omega ^{2}r\;} Naudodami "įprastinį" dažnį tą pačią formulę užrašytume: a = − 4 π 2 f 2 r {\displaystyle a=-4\pi ^{2}f^{2}r\;} Diferencialinė kampinio dažnio išraiška (spindulio posūkio kampo išvestinė laiko atžvilgiu): ω = d θ d t {\displaystyle \omega ={\frac {d\theta }{dt}}}